Tislima lil Dun Ġużepp Theuma għeluq l-20 sena mill-mewt tiegħu 1989-2009 ————Z6onnn—.—n——8——————ġ riċerka ta' Christopher Chetcuti (Ħajr lil Carmelo P. Baldacchino) Twieled il-Marsa fis-7 ta' Ġunju 1931 u l-ġenituri tiegħu Ġejtanu u Carmelo: Mamo għammduh fil-Knisja tal-Marsa u tawh l-isem ta' Ġużeppi. Daħal is-Seminarju u kien ordnat saċerdot fis-6 ta' April 1957. L-ewwel ħidma tiegħu kienet dik ta' viċi parroku fil- parroċċa tal-Gżira. Iżda wara tliet snin biss inħatar Kappillan ta' Ħal Kirkop. Hawnhekk ħadem bis-sħiħ għal sitt snin sħaħ u mill-ewwel is-superjuri tiegħu ndunaw bit- talenti tiegħu fit-tmexxija ta' parroċċa. Infatti fl-1966 ġie maħtur Kappillan tal-Gżira u fil-15-il sena li dam f'din il-parroċċa seraq il-qlub ta' bosta b'mod speċjali dawk li l-aktar kellhom bżonn jerġgħu jibdew mill-ġdid. Sal-lum għadek tiltaqa' ma' nies minn din il-parroċċa u jirrakuntawlek ġrajjiet frott ta' qalb kbira ta' saċerdot li ta ħajtu għal min sejjaħlu għal warajh. Iżda wara din l-esperjenza nħatar Arċipriet tas-Siġġiewi u wara ftit taż-żmien mar jagħti s-servizz fil-parroċċa ta' San Girgor ta' Tas-Sliema. L-istorja ma spiċċatx hawn u għalina ż-Żwieten kienet sorpriża li fostna bħala Arċipriet fit-28 ta' April 1985 ġie maħtur Dun Ġużepp Theuma. Meta nħarsu lura lejn dawk l-erba' snin li għadda fostna bħala Arċipriet nistgħu ngħidu li kienet grazzja kbira. Dun Ġużepp kompla fejn ħallew ta' qablu ii l-kuntatt li kellu man-nies, l-aktar dawk fil-bżonn' deher fil-ġranet tal-funeral. Kulħadd għadu jiftakar xi kelma li qallu l-Arċipriet u anke l-fatt li kien isejjaħ lil kulħadd b'ismul Iż-żmien jgħaddi imma dak li jmiss il-qalb ma jitħassarx kif żgur ma titħassarx il-memorja tiegħu minn qalb kull Żejtuni. Ġunju 2009 Bena mill-ġdid il-Piccolo Clero (l-Abbatini) e Tberik ta' pets u bhejjem e Ġimgħa tal-Familja organizzata mill-Moviment ta' Kana tal-Parroċċa e Organizza Siegħa Adorazzjoni fl-aħhar siegħa tas-sena 1985 u quddiesa f'nofsillejl bħala bidu ta' sena ġdida (1986), l-istess għamel fis-sena ta' wara. e L-ewwel Tqarbina fil-Knisja taz-Zona San Girgor. ntroduċa u waqqaf: 'il-Mixja Neokatekumentali'. Attwalment bit-tħabrik tiegħu, fil-parroċċa għandha erba' komunitajiet Neokatekumenali. Tfakkar għeluq il-550 sena minn meta ż-Żejtun jisemma' bħala Parroċċa. Twaqqfet l-Għaqda tal-Armar 25 ta' Novembru. Wara xi żmien din l-Għaqda waqfet tiffunzjona … u fl-1988 waqqaf il-Kummissjoni Festi Esterni. Twaqqaf il-Kunsill Parrokkjali. Bdew jiġu mżanżna bankuni ġodda għall-bradelli tal- vari tal-Ġimgħa l-Kbira. Sena qabel (1985) iżżanżnet u bierek l-istatwa l-ġdida tal-Inkurunat, xogħol Camilleri Cauchi. Organizza pellegrinaġġ bl-istatwa tar-Redentur, bħala bidu u tħejjija għall-Eżerċizzi tar-Randan. Lejla San Girgor (It-Tlieta fuq l-Għid) u Festa Ħarifa (fit-tieni Hadd ta' Ottubru). Beda joħroġ il-fuljett parrokkjali b'forma ġdida: 1 għen il-Komunità Żejtun' — Qabel kellna ''Tttra lill- Komunità taż-Żejtun'. Organizza festin għall-kenniesa fiż-Żejtun, fi żmien il- ġranet tal-Milied. L-istess għamel fis-sena ta' wara. 1987 Beda jorganizza Vjatku Solenni, bħala parti miċ- ċelebrazzjonijiet tal-festa. Bl-istess skop ta bidu għal Kwiżż Bibliku għat-tfal il-Hadd ta' qabel il-festa — jum i il-ħruġ il-vara min-niċċa. e Tberik ta' Bambini, Presepji u Pasturi u kompetizzjoni tal-Presepji u Bambini Żgħar. e Il-faċċata taċ-Ċentru Parrokkjali bdiet tiġi mżejna għall-Milied, u wkoll għall-festa titulari mis-sena ta' wara (1988). 1988 Beda l-Grupp Żgħażagħ Żwieten. Kien jagħmlilhom il-laqgħa nhar ta' Ġimgħa. e Beda jintrama presepju maħdum minn membri tal- Kummissjoni Festi Esterni fil-Kappella ta' Lourdes. 1989 Tfakkar għeluq il-mitt sena mit-titli Arċipretali tal- Knisja Parrokkjali. F'dawk il-ġranet ta' wara l-funeral kulħadd kien jirrakonta dwar l-Arċipriet u kif jiftakruh mill-kuntatt li kellu miegħu. Kien saċerdot ċajtier u dejjem ferħan, kapaċi li jersaq lejn kulħadd, lest li jifhem u jgħader lil min ikun f'xi problema. L-għarajjes u l-miżżewġin kienu jsibu fih bniedem disponibbli li jismagħhom u jgħinhom isibu t-triq. L-istess għaż-żgħażagħ, bħal missier kien jersaq lejhom u jinteressa ruħu minn dak li jkun għaddejjin minnu. Dan jgħiduh iż-żgħażagħ ta' fuq iz-zuntier u l-istess iż-żgħażagħ tal-grupp tal-armar. Il-kuntatt man- nies kien ifittxu u għalhekk ħoloq il-quddies fil-pjazez taz-zoni biex dawk li ma jersqux huma, jinżel hu jiltaqa' magħhom. Barra minnhekk kważi kulħadd jinnota l-interess tiegħu f'dak li għandu x'jaqsam mal-parroċċa u anke maż- Żejtun inġenerali. U għalhekk li l-għaqda bejn iż-Żwieten kienet l-aktar għal qalbu. Ma kinitx tiġih okkażjoni li ma jisħaqx fuq dan il-punt u sal-aħħar omelija tiegħu, i.e. dik tal-Milied, din kienet it-talba tiegħu. Oħrajn isemmu l-imħabba lejn it-tfal u kif kien jirnexxielu jiftakar isimhom. Kull meta kien ikun mistieden għal xi premjazzjoni għand tal-Mużew, din ma kienx jitlifha għax kienet tfisser laqgħa oħra ma' dawk li l-aktar iħobb. Sħabu s-saċerdoti jiftakruh bħala wieħed li jħobb il-liturġija u l-omeliji tiegħu dejjem ġibdu l-attenzjoni ta' dawk li kienu jisimgħuh. Il-kelma tiegħu kienet tasal għax minquxa b'eżempji mill-ħajja ta' kuljum. Fl-aħħar nett (iżda żgur ma nkunux għidna kollox) l-isbaħ ħaġa hi miet bħala Arċipriet taż-Żejtun —u b'deċiżjoni tiegħul Anke meta kien jaf li hu marid ħafna, għażel xorta waħda li jibqa' a. magħna. Anke meta kien ma jiflaħx ried jibqa' mal-merħla tiegħu sal- aħħar. Dawk kollha li ġew mitluba jgħidu kif jiftakruh spiċċaw hekk: Tlifniehi